НАРЕДБА
ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ЯСЛИ, ДЕТСКИ ГРАДИНИ И ПОЛУДНЕВНИ, ПОДГОТВИТЕЛНИ ГРУПИ КЪМ УЧИЛИЩАТА НА ТЕРИТОРИЯТА НА ОБЩИНА БУРГАС

Приета с решение на Общински съвет - Бургас, по т. 6,  Протокол № 18/ 25.10.2016 г.; изм. и доп. с решения на Общински съвет – Бургас, по т. 5 от Протокол №26/25.04.2017 г., по т. 2 от Протокол № 30/20.12.2021 г., по т. 4 от Протокол №6/30.01.2024 г.

РАЗДЕЛ І
ОСНОВНИ ПОЛОЖЕНИЯ

Чл.1. С тази наредба се определят редът и начинът за прием в детските ясли (ДЯ) и яслените групи в детски градини (ДГ) от 1 до 3-годишна възраст, в групите на детските градини от 3 годишна възраст до постъпването им в І клас и в полудневни подготвителни групи към училищата, на територията на Община Бургас.
Чл.2. Наредбата обхваща целия процес на:
 1. регистриране за участие в електронно класиране;
 2. класиране на децата по определени критерии;
 3. записване на децата, класирани за прием, в съответната детска ясла или детска градина;
 4. преместване;
 5. отписване;
 6. изготвяне на график на етапите;
 7. контрол.
Чл.3. (1) Децата, които са на възраст по-голяма или равна на 1 година и по-малка от 3 години през текущата календарна година, участват в електронно класиране за смесена яслена група в детски ясли и в детските градини с яслени групи.
(2) Децата, които навършват 3 години през текущата календарна година, участват в централизираното класиране за І-ва възрастова група. Те постъпват в детската градина не по-рано от началото на учебната година, която започва в годината на навършване на тригодишната им възраст.
(3) (изм. Протокол № 6/30.01.2024 г.) При условията и по реда на Закона за предучилищно и училищно образование (ЗПУО) в детските градини могат да се приемат за отглеждане, възпитаване, социализация и обучение и деца, навършили две години към началото на учебната година на постъпването (в първа възрастова група), при следните обстоятелства:
1. по преценка на родителя или настойника, при липса на яслена група в съответното населено място;
2. при наличие на свободни места в първа възрастова група;
3. по преценка и съгласие на родителя или настойника детето да се обучава и възпитава по условията и реда на Наредба №5 от 03.06.2016 г. за предучилищното образование;
4. след класиране на всички тригодишни, участващи в съответното класиране,  за останалите свободни места.
Чл.4. Децата във всички възрастови групи се приемат целогодишно, при наличие на свободни места.
Чл.5. (изм. Протокол № 6/30.01.2024 г.) При недостатъчен брой за сформиране на отделна група от деца в съответната възрастова група (първа, втора подготвителна, трета подготвителна, четвърта подготвителна) в детските градини може да се сформират смесени по възраст групи.
Чл.6. Директорите на съответните детски заведения обявяват свободните места за всяка възрастова група в електронната система, както и на информационните табла за родителите в детските ясли, в детските градини и в училищата.
Чл.7. (изм. Протокол № 6/30.01.2024 г.) Директорите приоритетно осигуряват места за деца във втора, в трета и в четвърта подготвителни групи, които се обявяват с останалите свободни места.
Чл.8. Родителите/настойниците имат право да посочат до 3 (три) детски заведения (желания) в заявлението за участие за прием чрез електронна система. За детските градини, които имат сгради с различни адреси, всеки адрес е отделно желание.
Чл.9. (1) Задължителното предучилищно образование може да се осъществява, в детските градини и в училищата.
(2) Формата на обучение в детските градини е целодневна, а в училищата полудневна.  
(3) Приемът на децата към полудневните групи в училищата се извършва чрез електронната система за прием.
Чл.10. Децата, кандидатстващи за прием в целодневна и полудневна организация  в детските градини и в училищата, се регистрират в електронната система за прием, като приемът се осъществява в отделни групи със съответната организация по обявените от директорите свободни места.
 
РАЗДЕЛ ІІ
РЕГИСТРИРАНЕ ЗА УЧАСТИЕ В ЦЕНТРАЛИЗИРАНО  КЛАСИРАНЕ  ЗА ПРИЕМ

Чл.11. Всички деца, кандидатстващи за прием в общински детски ясли, в детски градини и в полудневни групи към училища на територията на Община Бургас, се регистрират в електронната система за прием.
Чл.12. Процедурата по подаване на заявленията за участие в електронно класиране стартира след обявяване на правилата за прием на съответната учебна година.
Чл.13. (1) Родителите (настойниците) подават заявление за участие в електронната система по образец, Приложение №1 към настоящата наредба. 
(2) Подаването на заявления се извършва:
1.  по електронен път;
2. на място, в детското заведение или в училището (при директора или  упълномощено от него лице), посочено като първо желание за прием в заявлението.
(3) Данните от заявлението се въвеждат в електронната система от директора или упълномощеното лице на детската ясла, детската градина или училище, в присъствието на родителя/настойника.
(4) На родителите/настойниците се предоставя индивидуален номер от електронната системата, с който се участва през всички етапи, посочени в правилата за прием на съответната учебна година.
Чл.14. Всяко дете има право само на една регистрация в системата, по един от двата начина, посочени в чл. 13, ал. 2.
Чл.15. Регистрацията се извършва в етапи, посочени в Правилата за съответната учебна година.
Чл.16. Родителят/настойникът на детето следва да подава вярна, актуална  информация в заявлението за участие в класирането.  
Чл.17. При промяна на обстоятелствата, посочени в заявлението,  родителят е длъжен да актуализира данните в системата онлайн или на място в детското заведение, където е подал заявлението.
Чл.18. Родителите имат възможност да променят реда на заявените желания за конкретно детско заведение и за всеки отделен адрес в него преди всяко класиране и да посочват нови желания, съобразно обявените свободни места.
Чл.19. Кандидатстването на деца за предстояща учебна година се осъществява в срокове, определени с правилата за прием за съответната учебна година, обявени на сайта на Община Бургас, на страницата на електронната система за прием, както и на информационни табла във всички детски заведения и училища, в които има подготвителни групи.
Чл.20. (1) Данните на родителите и децата, посочени в заявленията, са лични по смисъла на Закона за защита на личните данни и като такива попадат под специален режим на защита.
(2) Данните по ал. 1 могат да бъдат ползвани единствено за нуждите на електронното класиране за прием.

РАЗДЕЛ ІІІ
КЛАСИРАНЕ

Чл.21. Класирането се извършва в срокове, определени от етапите, посочени в правилата за прием за съответната учебна година.
Чл.22. Електронната система класира децата съобразно подадената от родителите/настойниците информация по посочените в Приложение № 2 критерии за класиране.
Чл.23. Класирането е според събраните от всяко дете точки, в низходящ ред.
Чл.24. Класирането е отделно за всяко детско заведение и за всеки негов отделен адрес, както и за всяка възрастова група в него.
Чл.25. Всяко едно дете може да бъде класирано само в едно детско заведение (всеки отделен негов адрес), съобразно поредността на посочените от родителя/настойника желания.
Чл.26. Ако детето е прието на първо класиране, но не бъде записано, автоматично участва за следващо класиране, като мястото при първо класиране не се запазва.
Чл.27. При първото класиране за предстояща учебна година електронната система класира децата до броя на определения капацитет за всяка една от групите, а при всяко следващо класиране – според свободните места, останали след първо класиране.  
Чл.28. (1) Детето се класира и записва в по-голяма или в по-малка възрастова група на детските градини, когато има обявени свободни места в тях, няма чакащи за прием деца за съответната възрастова група и родителят /настойникът е заявил съгласие за това.
(2) (отм. Протокол № 6/30.01.2024 г.)
Чл.29. Децата, подлежащи на задължително предучилищно образование в подготвителни групи, независимо от групата, в която са записани, следва да се обучават по програмата за съответната им възрастова група.
Чл.30.  При  освобождаване на място съответстващата им възрастова група  децата, записани по реда на чл. 28 се преместват по административен ред от директора на детската градина.
Чл.31. (1) Резултатите от всяко класиране се публикуват в електронната система, в профила на детето.
(2) (изм. Протокол № 6/30.01.2024 г.) Справка с резултатите от класирането, изготвена при спазване на действащите разпоредби на законодателството в областта на защитата на личните данни, се поставя на информационните табла в детските ясли, в детските градини и в училищата, съгласно графика на етапите.

РАЗДЕЛ ІV
ЗАПИСВАНЕ 

Чл.32. Родителите/настойниците следва да подадат заявление за записване в  сроковете, определени в правилата за прием за всяка учебна година.
Чл.33. (изм. Протокол № 6/30.01.2024 г.) Записването се извършва от директора на съответното заведение, след проверка на подадените от родителя задължителни документи и служебно събрани данни, удостоверяващи ползваните точки по съответните критерии за класиране, посочени в Приложение  № 2.
Чл. 34. Задължителни документи при записване са:
1. попълнено заявление за записване по образец, предоставен от съответното заведение;
2. копие от удостоверението за раждане на детето и оригинал за сверяване;
3. документ за самоличност на подаващия заявлението  родител/настойник, за удостоверяване при поискване.
Чл.35. Класираното дете се записва, само при наличие на задължително изискуемите документи в определените от системата срокове.
Чл.36. Директорът на съответното заведение е длъжен при записване да запознае родителите/настойниците с документите, които следва да бъдат представени при постъпване, в това число за извършени медицински изследвания.   
Чл.37. Родител /настойник, посочил данни по критериите, които са дали определен брой точки при класирането и не може да ги удостовери, получава отказ за записване на детето.
Чл.38. Директорът или упълномощено лице на детското заведение или училище, отразява записаното дете в електронната система.
Чл.39. След записване на дете в конкретното детско заведение или училище отпада възможността същото да участва в последващи класирания.
Чл.40. Записаните за предстояща учебна година деца постъпват в детските градини или  училища на 15 септември. В случай че 15 септември е почивен ден, децата постъпват в детска градина (училище) на първия следващ работен ден.
Чл.41. Родителите/настойниците в началото на учебната година се запознават с Правилник за дейността на детската градина (училище).

РАЗДЕЛ V
ПРЕМЕСТВАНЕ

Чл.42. (1) Децата в общинските детски ясли, детски градини и полудневни подготвителни групи в училищата може да се преместват в други такива на територията на Община Бургас през цялата учебна година при наличие на свободни места по реда на тази Наредба.
(2) Децата могат да бъдат премествани след подаване на писмено заявление от родителите/настойниците до директора на детското (учебно) заведение.
(3) (изм. Протокол № 6/30.01.2024 г.) Преместването на децата във втора, в трета и в четвърта подготвителна група се извършва с Удостоверение за преместване.
(4) (отм. Протокол №26/25.04.2017 г.)  
(5) (отм. Протокол № 6/30.01.2024 г.)

РАЗДЕЛ VI
ОТПИСВАНЕ

Чл.43. Децата от детските ясли и детски градини се отписват:
1. По желание на родителите с мотивирано заявление до директора.
2. При постъпване в първи клас (за детски градини).
3. (изм. Протокол № 6/30.01.2024 г.) При отсъствие повече от два месеца без писмено заявление от родителите до директора на съответната образователна институция за децата от детска ясла и първа възрастова група;
4. (отм. Протокол № 6/30.01.2024 г.)
               
РАЗДЕЛ VII
ЕТАПИ НА ДЕЙНОСТИТЕ

Чл.44. (изм. Протокол №30/20.12.2021 г.) До 31 октомври всяка година Дирекция „Образование и демографски въпроси“ разработва Правила за прием за предстояща учебна година. Правилата се утвърждават от Общинския съвет до 31 декември на текущата календарна година.
В правилата за прием се посочват етапите и сроковете на дейностите:
1. обявяване на свободните места;
2. регистриране за участие в класиране  за прием (подаване на Заявление), онлайн или на място в детското или учебно заведение;
3. обявяване на резултатите;
4. записване на децата;
отразяване на данните за записаните деца в системата от директорите.

РАЗДЕЛ VІII
КОНТРОЛ

Чл.45. Контролът по спазване на реда за централизирано класиране за прием на децата в общинските детски ясли и детски градини, определен в настоящата Наредба, се осъществява от Община Бургас, чрез служители на Дирекция „Образование и демографски въпроси”.

ДОПЪЛНИТЕЛНИ РАЗПОРЕДБИ

§1. Изразът „учебна година” се отнася само за детските градини и подготвителни групи към училища.
§2. Записването на деца в детските заведения по административен ред е записване без участие в електронното класиране за прием.
§2а. (нов, Протокол № 6/30.01.2024 г.) По смисъла на тази Наредба:
1. „Семейство с повече от две деца“ включва:
а) съпрузите, ненавършилите пълнолетие деца, както и навършилите пълнолетие, ако продължават да учат, до завършване на средното им образование, но не по-късно от навършване на 20-годишна възраст (родени, припознати, осиновени, доведени, заварени, с изключение на сключилите брак);
б) съвместно живеещи родители без сключен граждански брак, които съжителстват на един настоящ адрес, техните ненавършили пълнолетие деца, както и навършилите пълнолетие, ако продължават да учат, до завършване на средното им образование, но не по-късно от навършване на 20-годишна възраст (родени и припознати, с изключение на сключилите брак);
в) родителят и неговите/нейните ненавършили пълнолетие деца, както и навършилите пълнолетие, ако продължават да учат, до завършване на средното им образование, но не по-късно от навършване на 20-годишна възраст (родени, припознати, осиновени, с изключение на сключилите брак).

ПРЕХОДНИ И ЗАКЛЮЧИТЕЛНИ РАЗПОРЕДБИ

§3. Настоящата Наредба за условията и реда за записване, отписване и преместване на деца в общинските детски ясли, детски градини и подготвителни групи към училища, на територията на Община Бургас е разработена на основание чл. 21, ал. 2 от ЗМСМА във връзка с чл. 59, ал. 1 от Закона за предучилищното и училищното образование, Обн., ДВ, бр. 79 от 13.10.2015 г., в сила от 1.08.2016 г. , чл. 7, ал. 1 от Наредба №5 от 03.06.2016 г. за предучилищното образование.
§4. Наредбата влиза в сила от 01.01.2017 година.





Председател на Общински съвет Бургас:
				     		
 						/Михаил Хаджиянев/
  

Секретар на Община Бургас:
    
/Божидар Кънчев/
	











	

Приложение № 1
към чл. 13, ал. 1
(изм. Протокол №30/20.12.2021 г., изм. Протокол № 6/30.01.2024 г.)
                                                 
Заявление 

	за участие в класиране и прием в детска ясла,  детска градина 

	и подготвителна полудневна група към училище




	

	

	
	
	
	
	
	
	
	
	
	
	
	
	
	 


	         Информация за дете:

	Кандидатства за прием в:  
	 
	 
	 
	 
	 
	 
	 
	 

	□  Детска градина   
	
	
	
	
	
	
	
	
	
	 

	□  Детска ясла 
	
	
	
	
	
	
	
	
	
	
	 

	□  Подготвителна полудневна група
	 
	 
	 
	 
	 
	 

	 
	 
	 
	 
	 
	 
	 
	 
	 
	 
	 
	
	
	 

	ЕГН/ ЛНЧ:
	 
	 
	 
	 
	 
	 
	 
	 
	 
	 
	
	
	 

	Име:
	 

	Презиме:
	 

	Фамилия:
	 

	Осиновено дете или дете от приемно семейство
	


	Местоживеене на детето
	

	ИНФОРМАЦИЯ
Избира се района по местоживеене на детето, като се посочва и точния адрес. Трябва да се посочи и от колко години детето живее на посочения адрес, като това определя към коя група ще бъде причислено то (в зависимост от прилежащия район на всяко детско учебно заведение):

	ГРУПА 1:
	Дете с постоянен (или настоящ) адрес, което живее над 2 г. на посочен адрес в съответния прилежащ район към детската градина или училището, считано към датата, обявена за първоначална дата на регистрация в системата за прием (не важи за деца, кандидатстващи за детска ясла).

	ГРУПА 2:

	Дете с постоянен (или настоящ) адрес, което живее от 1 г. или повече на посочен адрес в съответния прилежащ район към детската ясла, детската градина или училището, считано към датата, обявена за първоначална дата на регистрация в системата за прием.

	ГРУПА 3:

	Дете с постоянен (или настоящ) адрес, което живее под 1 г. на посочен адрес в съответния прилежащ район към детската ясла, детската градина или училището, считано към датата, обявена за първоначална дата на регистрация в системата за прием.

	ГРУПА 4:
	Дете с постоянен (или настоящ) адрес, който е извън съответния прилежащ район към детската ясла, детската градина или училището, считано към датата, обявена за първоначална дата на регистрация в системата за прием.

	· Трябва да посочите адрес на детето, като имате право да посочите както постоянния адрес, така и временна адресна регистрация (ако тя е различна), като можете да изберете по-благоприятния за Вас адрес.

	Район:  

	□  ЦАУ ПРИМОРИЕ/ ЗОРА (включва: Център , к/с „Възраждане“, к/с „Лазур“, к/с „Братя Миладинови“, кв. Крайморие)
 

	□  ЦАУ ОСВОБОЖДЕНИЕ (включва: к/с „Славейков“, кв. Лозово, кв. Банево, кв. Ветрен)
 

	□  ЦАУ ИЗГРЕВ (включва: к/с „Изгрев“, к/с „Зорница“, кв. Сарафово, кв. Рудник, кв. Черно море) 
 

	□  ЦАУ ВЪЗРАЖДАНЕ (включва: к/с „Меден рудник“, кв. Победа, кв. Акациите, кв. Горно Езерово)

	□  ЦАУ ДОЛНО ЕЗЕРОВО (включва: кв. Долно Езерово)

	
□  ГР. БЪЛГАРОВО


	□ С. РАВНЕЦ

	
□ С. МАРИНКА (заедно със с. Димчево, с. Твърдица и с. Извор)


	□ Друг район
	
	
	
	
	
	
	
	
	
	
	 

	Адрес:
	

	Време на местожителство:
	

	Титуляр на адреса:
	

	        Майка

	Име:
	 
	 
	 
	 
	 
	 
	 
	 
	 
	 
	 
	 
	 

	Презиме:
	 
	 
	 
	 
	 
	 
	 
	 
	 
	 
	 
	 
	 

	Фамилия:
	
	
	
	
	
	
	
	
	
	
	
	
	 

	Имейл:
	 
	 
	 
	 
	 
	 
	 
	 
	 
	 
	 
	 
	 

	Телефон:
	 
	 
	 
	 
	 
	 
	 
	 
	 
	 
	 
	 
	 

	Трудов статус:
	 
	 
	 
	 
	 
	 
	 
	 
	 
	 
	 
	 

	□  Трудов договор
	
	
	
	
	
	
	
	
	
	
	 

	□  Граждански договор
	
	
	
	
	
	
	
	
	
	 

	□  Не работи
	
	
	
	
	
	
	
	
	
	
	
	 

	
□  Самоосигуряващ се

	
	
	
	
	
	
	
	
	
	 

	         Баща

	Име:
	 
	 
	 
	 
	 
	 
	 
	 
	 
	 
	 
	 
	 

	Презиме:
	 
	 
	 
	 
	 
	 
	 
	 
	 
	 
	 
	 
	 

	Фамилия:
	
	
	
	
	
	
	
	
	
	
	
	
	 

	Имейл:
	 
	 
	 
	 
	 
	 
	 
	 
	 
	 
	 
	 
	 

	Телефон:
	 
	 
	 
	 
	 
	 
	 
	 
	 
	 
	 
	 
	 

	Трудов статус:
	 
	 
	 
	 
	 
	 
	 
	 
	 
	 
	 
	 

	□  Трудов договор
	
	
	
	
	
	
	
	
	
	
	 

	□  Граждански договор
	
	
	
	
	
	
	
	
	 

	□  Не работи
	
	
	
	
	
	
	
	
	
	
	
	 

	
□ Самоосигуряващ се

	
	
	
	
	
	
	
	
	
	 

	Важна информация

	Моля, отбележете само тези критерии, които се отнасят до детето, което се регистрира. 
В случай че за детето, което се регистрира, не се отнася нито един от посочените критерии, не отбелязвайте нищо.
Допълнителните критерии добавят фиксиран брой точки към кандидатурата на съответното дете. Наличието на обстоятелствата, отговарящи на посочените от Вас критерии, трябва да бъдат удостоверени със съответните документи. Не се изисква представянето или доказването на вече събрани или създадени данни от първичен или централен администратор на данни.
В случай че от представените документи и служебно събрани данни не се удостоверят декларираните от заявителя предимства в срока на записването, такова ще бъде отказано на класираното дете. Родителите на децата, на които е отказан прием, са длъжни в периода, определен за корекции, да актуализират точните обстоятелства. Ако не го направят, промяната ще бъде извършена по служебен ред, за да може детето да участва на следващо класиране.

	
	
	
	 
	 

	Допълнителна информация

	□ Дете с трайни увреждания над 50%
	
	
	
	
	
	
	
	
	
	

	
□ Дете с един или с двама починали родители 

	
	
	
	
	
	
	
	
	
	 

	□ Дете, посещаващо детска ясла в същото детско заведение 

	
	
	
	
	
	 

	□ Дете от семейство с повече от две деца

□ Дете-близнак

	 

	□ Дете със СОП

	 
	 
	 
	 
	 
	 
	 
	 

	

	Важна информация

	Моля, изберете 3 различни детски заведения, подредени според вашите желания, като ще получите различен допълнителен брой точки за „Първо желание“, за „Второ желание“ и за „Трето желание“.
Деца, които имат брат или сестра в някое детско учебно заведение, могат да маркират това обстоятелство и ще бъдат причислени в най-високата група по местоживеене, дори и адресът им да не е в прилежащия район на детското учебно заведение. Това означава, че:
• Деца, кандидатстващи за детска градина или подготвителна група в училище, чиито брат или сестра посещават същото детско или учебно заведение към 15.09. на предстоящата учебна година, се разпределят в максималната възможна Група 1, независимо от постоянния/ настоящия им адрес. 
• Деца, кандидатстващи за детска ясла, чиито брат или сестра посещават същото детско заведение към 15.09. на предстоящата учебна година, се разпределят в максималната възможна Група 2, независимо от постоянния/настоящия им адрес.

	 
	
	
	
	
	
	
	
	
	
	
	
	
	 

	Избор на детски учебни заведения

	
Първо желание
	
Брат или сестра посещават същото детско учебно заведение към 15.09. на предстоящата учебна година.

	
	ЕГН/ Личен номер:   
	

	
Второ желание
	
Брат или сестра посещават същото детско учебно заведение към 15.09. на предстоящата учебна година.

	
	ЕГН/ Личен номер:  
	

	
Трето желание

	
Брат или сестра посещават същото детско учебно заведение към 15.09. на предстоящата учебна година.

	
	ЕГН/ Личен номер:     
	

	
	
	
	 

	 
	
	
	
	
	
	
	
	
	
	
	
	
	 

	Важна информация

	Декларирам, че попълнените данни са точни и отговарят на истината.

	

	


 



























Приложение №2 
      към чл.22
[bookmark: _GoBack](изм. Протокол №30/20.12.2021 г., 
изм. Протокол № 6/30.01.2024 г.)

	Критерии за класиране

	Класирането при приема на деца в детските заведения се осъществява на база на точкова система.

	Ползването на предимства, заявени при подаване на заявление за регистрация, се удостоверява със съответните документи при записване на детето. Не се изисква представянето или доказването на вече събрани или създадени данни от първичен или централен администратор на данни. В случай че от представените документи и служебно събрани данни не се удостоверят декларираните от заявителя предимства в срока на записването, детето няма да бъде записано в детското заведение.

	Основни критерии


	Група 1: Дете с постоянен (или настоящ) адрес, което живее над 2 г. на посочен адрес в съответния прилежащ район към детската градина или училището, считано към датата, обявена за първоначална дата на регистрация в системата за прием. (не важи за деца, кандидатстващи за детска ясла).

	Група 2: Дете с постоянен (или настоящ) адрес, което живее от 1 г. или повече на посочен адрес в съответния прилежащ район към детската ясла, детската градина или училището, считано към датата, обявена за първоначална дата на регистрация в системата за прием.

	Група 3: Дете с постоянен (или настоящ) адрес, което живее под 1 г. на посочен адрес в съответния прилежащ район към детската ясла, детската градина или училището, считано към датата, обявена за първоначална дата на регистрация в системата за прием.

	Група 4: Дете с постоянен (или настоящ) адрес, който е извън съответния прилежащ район към детската ясла, детската градина или училището, считано към датата, обявена за първоначална дата на регистрация в системата за прием.

	Допълнения към основните критерии:
· Деца, кандидатстващи за детска градина или подготвителна група в училище, чиито брат или сестра посещават същото детско или учебно заведение към 15.09. на предстоящата учебна година, се разпределят в Група 1, независимо от постоянния/ настоящия им адрес. 
· Деца, кандидатстващи за детска ясла, чиито брат или сестра посещават същото детско заведение към 15.09. на предстоящата учебна година, се разпределят в Група 2, независимо от постоянния/настоящия им адрес. 
· Осиновени деца и/или деца от приемни семейства могат да бъдат разпределени в една от групите както по постоянен/настоящ адрес на детето, така и на осиновителя или приемния родител (което е по-благоприятно). За всички останали деца се използва само адресът на детето.

	Допълнителни критерии

	1. Дете с трайни увреждания над 50%

	2. Дете с един или двама починали родители 

	3. Дете, посещаващо детска ясла в избраната детска градина (важи само за деца, кандидатстващи за детска градина)

	4. Дете от семейство с повече от две деца

	5. Дете със СОП

	6. Дете-близнак

	Критерии на база избор на детско заведение


	· за първо желание;

	· за второ желание;

	· за трето желание;

	Сумата на точките от всички критерии се използва за база за изчисление на пълния брой точки за всяко избрано детско/учебно заведение. Ако след прилагане на критерии за класиране броят на децата, получили равен брой точки, надвишава броя на местата в съответното училище/детска градина, децата се класират по реда на регистрация в електронната система.




